Riebalų nusiurbimas nėra pati geriausia svorio reguliavimo priemonė, tačiau tai gana efektyviai padeda atsikratyti riebalų nuo tų kūno vietų, kuriose nei dieta, nei fiziniai pratimai jų neištirpdo. Dėl teigiamo riebalų siurbimo efekto visam organizmui aktyviai diskutuojama iki šiol ir vieningos nuomonės čia nėra. Kelios didesnės studijos patvirtino teigiamą įtaką cholesterolio ir trigleceridų apykaitai bei uždegiminių rodiklių mažėjimui, tačiau trūksta išsamių ir nepriklausomų tyrimų, kurie pateiktų neginčyjamą išvadą ir rekomendacijas. Trumpai tariant, jei nusprendėte atsikratyti nereikalingų kilogramų, siūlyčiau pradėti nuo mitybos ir fizinio aktyvumo sureguliavimo. Jei po svorio korekcijos neliksite patenkinti savo išvaizda, apsilankykite pas plastikos chirurgą.